**Mänttä-Vilppulan kaupungin nuorisovaltuusto PÖYTÄKIRJA**

6.10.2021 Länskän nuorisotila

**Asianumero Otsikko**

7 KOKOUKSEN LAILLISUUDEN JA PÄÄTÖSVALTAISUUDEN TOTEAMINEN

8 PÖYTÄKIRJANTARKASTAJIEN VALINTA

9 NUVAN VIERAIKSI SAAPUNEIDEN MOONA RÄTYN JA KATI KIIRASMAAN KUULEMINEN

10 NUORISOVALTUUSTON UUDET JÄSENET

11 PUHEENJOHTAJAN ERONPYYNTÖ TEHTÄVÄSTÄ JA UUDEN PUHEENJOHTAJAN VALINTA

12 NUORISOVALTUUSTON VARAEDUSTAJAN VALITSEMINEN KULTTUURI- JA HYVINVOINTILAUTAKUNTAAN

13 NUORISOVALTUUSTON TOIMINTASÄÄNNÖN PÄIVITTÄMINEN

14 VAIKUTA!-TEEMAPÄIVÄN NUVA-RASTIN SUUNNITTELU

15 MUUT ESILLETULEVAT ASIAT JA KOKOUKSEN PÄÄTTÄMINEN

**Osallistujat Tehtävä**

Elias Vuokko puheenjohtaja

Miikka Kytömäki varapuheenjohtaja, koollekutsuja

Severi Hurme jäsen

Miisa Jäälehti jäsen

Sara Korpinen jäsen

Tiina-Liina Tastula jäsen

Jutta Laaksi jäsen

Moona Räty vieras

Kati Kiirasmaa vieras

Ari Lillukkamäki nuorisopalvelupäällikkö, pöytäkirjanpitäjä

Nuorisovaltuusto 7 6.10.2021

**7**

**KOKOUKSEN LAILLISUUDEN JA PÄÄTÖSVALTAISUUDEN TOTEAMINEN**

Mänttä-Vilppulan kaupungin hallintosäännön 141§:n mukaan puheenjohtaja avat tuaan kokouksen toteaa läsnäolijat ja onko kokous laillisesti kokoon kutsuttu ja päätösvaltainen.

 **Esitys:** Todetaan kokous laillisesti kokoonkutsutuksi ja päätösvaltaiseksi.

 **Päätös:** Puheenjohtaja avasi kokouksen klo 18.00 ja totesi nuorisovaltuuston kokouksen säännösten mukaisesti koollekutsutuksi. Puheenjohtaja totesi läsnä- oleviksi Miikka Kytömäen, Severi Hurmeen, Sara Korpisen, Miisa Jäälehden, Tiina-Liina Tastulan ja Jutta Laaksin. Poissa Elias Vuokko. Nuvalaisten lisäksi paikalla olivat nuorisopalvelupäällikkö Ari Lillukkamäki pöytäkirjanpitäjänä, nuoriso-ohjaaja Henriikka Helpiölä ja kutsuttuina vieraina Kati Kiirasmaa ja Moona Räty.

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Nuorisovaltuusto 8 6.10.2021

**8**

**KOKOUKSEN PÖYTÄKIRJANTARKASTAJIEN VALINTA**

 **Esitys:** Valitaan kokoukselle kaksi (2) pöytäkirjantarkastajaa.

 **Päätös:** Pöytäkirjantarkastajiksi valittiin Sara Korpinen ja Miisa Jäälehti.

 \_\_\_\_\_\_\_\_\_\_\_\_\_\_\_\_

Nuorisovaltuusto 9 6.10.2021

**9**

**NUVAN VIERAIKSI SAAPUNEIDEN MOONA RÄTYN JA KATI KIIRASMAAN KUULEMINEN**

 Viime kesän MOM-viikolla pidettiin ns. Kuuselan käräjäkivillä yleisötilaisuus jossa keskusteltiin nuorten tilanteesta Mänttä-Vilppulan kaupungissa. Näyttämölle oli nuorisovaltuutettujen ja nuorisopalvelupäällikkö Ari Lillukkamäen lisäksi tullut mukaan erityisesti Keuruulla nuorisovaltuustotoimintaan perehtynyt Moona Räty. Keskustelu ja kannanotot käsittelivät mopoiluasioita ja yleisemmin nuorten oloja kaupungissamme. Tilaisuuden päätyttyä päätettiin kutsua nuvan vieraiksi Moona Räty ja yleisön joukosta Kati Kiirasmaa.

 **Esitys:**Vieraiden kanssa jatketaan kesällä alkanutta keskustelua nuorten oloista Mänttä-Vilppulassa.

 **Päätös:** Vieraiden kanssa jatkettiin keskustelua kesätapaamisessa esiin nousseesta ky symyksestä Mäntän nuorisotiloista. Nuorisovaltuusto päätti, että nuorisotilakysymys tulee ottaa esiin ja keskusteluun kulttuuri- ja hyvinvointilautakunnan seuraavassa ko- kouksessa 13.10.2021.

 Moona Räty kertoi Nuorisovaltuustojen liiton sertifikaatista joka myönnetään kunnalle joka toimii nuorisovaltuustotoiminnan kannalta myönteisellä tavalla. Sertifikaattia päätettiin hakea Mänttä-Vilppulan kaupungille, joka on toiminut kriteerien edellyttä- mällä tavalla. Nuorisopalvelupäällikkö hoitaa hakuprosessin.

 \_\_\_\_\_\_\_\_\_\_\_\_\_\_\_\_\_\_\_

Nuorisovaltuusto 10 6.10.2021

**10**

**NUORISOVALTUUSTON UUDET JÄSENET**

 Nykyisen nuorisovaltuuston jäsenistö on kokenut toiminta-aikanaan katoa varsin kovasti. Perustamiskokouksen 18.12.2020 jälkeen on eroamisestaan ilmoittanut kolme (3) jäsentä, minkä lisäksi puheenjohtaja Elias Vuokko ja jäsen Severi Hurme opiskelevat muualla ja näin ollen osallistuminen toimintaan on hankaloitunut.

 Nuorisovaltuustotoimintaan ovat ilmoittautuneet mukaan uusina Tiina-Liina Tastula Kolhosta ja Jutta Laaksi Mäntästä. Uudet jäsenet ovat olleet mukana nimettyinä nuvalaisina myös kaupunginhallituksen esityslistalla kokouksessa 27.9.2021 (§262/21).

 **Esitys:** Nuorisovaltuusto toivottaa tervetulleiksi joukkoonsa uudet jäsenet Tiina- Liinan Tastulan ja Jutta Laaksin.

 **Päätös:** Nuorisovaltuusto toivotti uudet jäsenensä Tiina-Liinan ja Jutan tervetulleiksi mukaan toimintaan. Uusille jäsenille päätettiin antaa perehdyttämistä tehtävään nu van jäsenistön voimin.

\_\_\_\_\_\_\_\_\_\_\_\_

Nuorisovaltuusto 11 6.10.2021

**11**

**PUHEENJOHTAJAN ERONPYYNTÖ TEHTÄVÄSTÄ JA UUDEN PUHEENJOHTAJAN VALINTA**

Nuorisovaltuuston puheenjohtaja Elias Vuokko on syksyllä aloittanut opiskelunsa Jämsässä, minkä vuoksi hän pyytää eroa puheenjohtajan tehtävästä. Puheenjohtajan tehtäviä, eritoten esityslistojen ja kokouskutsujen laadintaa ja kokousten johtamista, on etäyhteyksien kautta hankala hoitaa. Lisäksi nuvalaisia ei entiseen tapaan näe koululla päivisin tai illalla harrastuksissa.

 **Esitys:** Nuorisovaltuusto myöntää Elias Vuokolle eron puheenjohtajan tehtävästä ja valitsee jäsenistöstään uuden puheenjohtajan. – Puheenjohtajan tulee olla sellainen joka sitoutuu tehtäväänsä, on luotettava ja yhteistyökykyinen ja osaa toimia tehtävän edellyttämällä tavalla.

 Mikäli tarpeellista, päätetään myös muiden nuorisovaltuuston tehtävien, kuten sihteeri ja varapuheenjohtaja, uudelleenjärjestelyistä.

 **Päätös:** Elias Vuokolle myönnettiin ero puheenjohtajan tehtävästä ja hän jatkaa edel- leen jäsenenä.

 Miikka Kytömäki antoi kysyttäessä suostumuksensa hoitaa nuorisovaltuuston puheen- johtajan tehtävää ja koska muita halukkaita ei ilmoittautunut, valittiin Miikka Kytömäki nuorisovaltuuston uudeksi puheenjohtajaksi kauden 2021-22 päättymiseen saakka.

 Uudeksi varapuheenjohtajaksi valittiin yksimielisesti Miisa Jäälehti, joka lupautui hoi- tamaan lisäksi myös sihteerin tehtävän. Vara-sihteerinä toimii Sara Korpinen.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nuorisovaltuusto 12 6.10.2021

**12**

**NUORISOVALTUUSTON VARAEDUSTAJAN VALITSEMINEN KULTTUURI- JA HYVINVOINTILAUTAKUNTAAN**

Mänttä- Vilppulan kaupungin kulttuuri- ja hyvinvointilautakunnassa on nuorisoval- tuuston edustajana Miisa Jäälehti. Varaedustajaa ei ole nimetty edellisen erottua.

 **Esitys:** Nuorisovaltuusto valitsee uuden varaedustajan kulttuuri- ja hyvinvointilauta kuntaan.

 **Päätös:** Tiina-Liina Tastula antoi suostumuksensa ja hänet valittiin varaedustajaksi kulttuuri- ja hyvinvointilautakuntaan.

 **\_\_\_\_\_\_\_\_\_\_\_\_\_\_\_\_\_**

Nuorisovaltuusto 13 6.10.2021

**13**

**NUORISOVALTUUSTON TOIMINTASÄÄNNÖN PÄIVITTÄMINEN**

 Kaupunginhallitus on kokouksessaan 27.9.2021 ottanut esille nuorisovaltuuston (§262). Hallituksen esityslistalla käsiteltiin muun muassa nuorisovaltuuston jäsenvalin- tamenettelyä ja kehotettiin tarkastamaan toimintasääntö johon nuorisovaltuuston toiminta pohjautuu.

 **Esitys:** Nuorisovaltuusto päivittää toimintasääntönsä sen mukaan, ettei jäsenten valintaperusteista jää epäselvyyttä.

 **Päätös:** Nuorisovaltuusto kävi läpi toimintasääntönsä ja teki siihen tarpeellisiksi katso mansa muutokset ja lisäykset.

 Nuorisovaltuusto päätti olla muuttamatta vapaaehtoisuuteen pohjautuvaa jäsenyyttä nuorisovaltuustossa. Päätettiin, että toimintakauden jälkimmäisen vuoden loka-ma raskuussa toimeenpannaan tietoiskuja nuorisovaltuustotoiminnasta ja näin pyritään saamaan yläkoululaiset ja keskiasteelaiset nuoret kiinnostumaan asiasta. Vaikuta!-tee mapäivä pyritään ottamaan mukaan koulujen opetussuunnitelmaan.

 Liitteessä uusittu toimintasääntö

 \_\_\_\_\_\_\_\_\_\_\_\_\_\_\_\_\_\_\_\_

Nuorisovaltuusto 14 6.10.2021

**14**

**VAIKUTA!-TEEMAPÄIVÄN NUVA-RASTIN SUUNNITTELU** (tämä asia käsiteltiin asian 9 käsittelyn jälkeen jotta saatiin asiantuntijakommentteja Moona Rätyltä. Kokousasian 14 jälkeen vieraat poistuivat, klo 18.50)

Vaikuta!-teemapäivä järjestetään 14.10.2021 Mäntän yläkoulun ja lukion tiloissa. Päivään osallistuvat 9.-luokkien oppilaat Mäntän yläkoululta ja Vilppulan yh- teiskoululta sekä lukion oppilaat. – Oppilaat kiertävät neljän, viiden hengen ryhmissä rasteilla, joilla esitellään kaupungin nuorille tarjoamia palveluja ja esille tuodaan nuorten mahdollisuuksia vaikuttaa niihin. Vaikuta!-teemapäivän tarkoituk sena on informaation jakaminen ja nuorten innostaminen mukaan nuvatoimintaan.

 **Esitys:** Nuorisovaltuusto suunnittelee Vaikuta!-teemapäivän Nuva-rastia ja tekee toimeksiannon tarvikehankinnoista nuorisopalvelupäällikölle.

 **Päätös**: Nuorisovaltuusto keskusteli Vaikuta!-teemapäivän nuva-rastin toteutuksesta. Päädyttiin Seppo.io-pelialustan tajoamaan tietokilpailuun ja jokaisen paikalla olevan nuvalaisen henkilökohtaiseen esittäytymiseen. Apurekvisiitaksi hankitaan paikalle ns. Speden spelit-pelikone houkuttimeksi sekä karkkitarjoilu. Lisäksi kaupunginhallituksen puheenjohtaja Marika Ala-Herttuala on lupautunut läsnäolemaan rastilla lähes koko tapahtuma-ajan.

 KMV-lehti kutsutaan Vaikuta!-tapahtumaan tekemään näkyvä lehtijuttu.

 \_\_\_\_\_\_\_\_\_\_\_\_\_\_

Nuorisovaltuusto 15 6.10.2021

**15**

**MUUT ESILLETULEVAT ASIAT JA KOKOUKSEN PÄÄTTÄMINEN**

 Puheenjohtaja päätti kokouksen klo 19.50.

Pöytäkirjantarkastajat Miisa Jäälehti ja Sara Korpinen ovat tarkastaneet ja hyväksyneet pöytäkirjan 8.10.2021.

 Miisa Jäälehti Sara Korpinen